SET ปิดลบ 9 จุด หวั่น “กนง.” ขึ้นดบ.เร็วกว่าคาด หลังเงินเฟ้อพุ่ง
SET ปิดลบ 9 จุด หวั่น “กนง.” ขึ้นดบ.เร็วกว่าคาด หลังเงินเฟ้อพุ่ง สัปดาห์หน้าแนะติดตามผลประชุมของธนาคารกลางต่างๆ ให้แนวรับที่ 1,610 จุด และ 1,600 จุด แนวต้าน 1,650 จุด
SET ปิดลบ 9 จุด หวั่น “กนง.” ขึ้นดบ.เร็วกว่าคาด หลังเงินเฟ้อพุ่ง สัปดาห์หน้าแนะติดตามผลประชุมของธนาคารกลางต่างๆ ให้แนวรับที่ 1,610 จุด และ 1,600 จุด แนวต้าน 1,650 จุด
10 มิ.ย. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ปรับตัวลดลงตาม Sentiment การลงทุนต่างประเทศ หลังความกังวลเกี่ยวกับเงินเฟ้อที่ปรับตัวเพิ่มสูงขึ้น ซึ่งจะเป็นปัจจัยกดดันให้ธนาคารกลางของประเทศต่างๆพิจารณาใช้นโยบายทางการเงินที่เข้มงวดมากยิ่งขึ้น โดยในสัปดาห์นี้และสัปดาห์หน้าจะมีการประชุมของธนาคารกลางของหลายๆประเทศ
ขณะที่คณะกรรมการนโยบายการเงิน (กนง.) ก็ได้มีการมีมติคงอัตราดอกเบี้ย แต่เสียงแตกโดยมี 4 เสียงเห็นคงอัตราดอกเบี้ยและ 3 เสียงเห็นควรขึ้นอัตราดอกเบี้ย เป็นโอกาสที่จะมีการปรับขึ้นอัตราดอกเบี้ยเร็วกว่าคาดได้
สำหรับแนวโน้มตลาดหุ้นในสัปดาห์หน้า คาดดัชนีจะแกว่งตัวอยู่ในกรอบ การปรับตัวขึ้นคงไม่แรง เนื่องจากยังต้องติดตามผลการประชุมของธนาคารต่างๆที่จะออกมาในสัปดาห์หน้า รวมถึงรอดูการเปิดเผยดัชนีราคาผู้บริโภค (CPI) เดือนพ.ค.ของสหรัฐในวันนี้ โดยมองว่าการปรับตัวลดลงจะไม่มากนัก เนื่องจากยังมีกลุ่มหุ้นที่ได้รับประโยชน์การผ่อนคลายมาตรการควบคุมการระบาดของเชื้อไวรัสโควิด-19 และการเปิดรับนักท่องเที่ยวจากต่างประเทศ
พร้อมให้แนวรับที่ 1,610 จุด และ 1,600 จุด แนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TOP มูลค่าการซื้อขาย 2,690.53 ล้านบาท ปิดที่ 56.75 บาท ลดลง 4.00 บาท
KBANK มูลค่าการซื้อขาย 2,199.96 ล้านบาท ปิดที่ 149.50 บาท ราคาไม่เปลี่ยนแปลง
PTTEP มูลค่าการซื้อขาย 1,761.35 ล้านบาท ปิดที่ 173.00 บาท ลดลง 1.00 บาท
PTT มูลค่าการซื้อขาย 1,485.63 ล้านบาท ปิดที่ 37.50 บาท ลดลง 0.25 บาท
KKP มูลค่าการซื้อขาย 1,481.85 ล้านบาท ปิดที่ 67.00 บาท ลดลง 2.75 บาท